In nomine Domini [nostri Jesu Christi]. Anno Dominice incarnationis milleximo octuageximo septimo, quinto decimo kalendarum februarii, indictione decima. Ego Oddo clericus, filius quondam Adelardi de loco Sala, qui professus sum lege vivere Romana; apostolus dixit: «Dominus omnipotens ac Redemptor noster ani[mas] quas Christus condidit ad studium salutis semper invitat.» Et ideo ego qui sum Oddo clericus volo et judico seu per hoc meum judicatum confirmo, ut Liprandus, filius quondam Unfredi de loco Casale, ordinet et disponat, per jussionem domni Alberti monachi monasterii de loco Pontida, prout ipse jusserit, omnes universas casas et res territorias. Unde ego qui sum Oddo clericus earum ad proprium in eodem Liprando hodie feci, re[s] jacentes in loco et fundo Sala, et in locis et fundis Zelladega, Verceliano, Cerpente, Fleri, Morniciole, Maglo, Brandigo, Lograte, Ogniate, Cremezana, Orliano, Pugillano, Glariola, Zorlingo, Nazano, Garda, Carzago, vel in aliis quibuscumque locis tam in montibus quam et in planis, ubicumque de meo jure infra hoc Italicum regnum inveniri potuerunt, et omnes casas et res territorias, excepto castro de ipso loco Sala, quod in mea reservavi potestate, sicut cernit fossatum ex parte mane versus ipsum castrum, et sicut cernunt propinquiores tres vie versus ipsum castrum. Nam alias omnes casas et res territorias tam infra castra eorum locorum quam et foris castra in omnibus: hoc sunt tam case, cum areis suis et castra, sedimina cum edificiis de super clausurem, campi, prata, pascua, vinee et silve castanee ac stellaree et roboree, cum areis earum, ripe, rupine ac paludes, colta et incolta, divisa et indivisa, usus aquarum aquarumque ductus, molendina et piscationes, et ecclesie seu capelle, cum omnibus rebus ad eas pertinentibus, una cum districtis et comendacionibus, et omnibus usibus, conditionibus et honoribus ibidem pertinentibus, tolonea, curature, venationes, vicanalia, conceliba loca, et omnia alia jura adjacentia et pertinentia ad easdem res per loca et vocabula in omnibus. Volo et judico ego qui sum Oddo clericus et inretractabiliter confirmo, ut ipse Liprandus ordinet et disponat atque judicet a presenti et deinceps jam dictas res omnes per jussionem ipsius domni Alberti, monachi in ecclesia et monasterio Sancti Petri de loco Cluneaco, et Berte, consoprine mee, qui supra Oddonis clerici, filie quondam Aldegerii de ipso loco Sala, et in libertis meis qui supra Oddonis clerici aut predicte Berte, ordinet et disponat, et quodcumque Liprandus exinde in mea presentia vel sine mea presentia ordinaverit sicut superius, et sit firmum et stabile, tanquam si a me datum aut factum fuisset, pro remedio anime mee, quia sic decrevit mea bona voluntas; et nec me liceat amodo ullo tempore nolle quod volui, sed quod a me hic semel factum vel conscriptum est sub jure-jurando inviolabiliter conservare promitto, cum stipulatione subnixa. Actum juxta ecclesiam Sancti Jacobi de loco Pontida. Ego Oddo clericus a me facto subscripsi. Signum manuum Ade et Petri, patris et filii lege viventium Romana, testium. Signum manuum Algisi, Abrosii, Landefredi, Johannis, testium. Petrus, judex sacri palatii, rogatus, subscripsi. Ego Heriprandus, notarius sacri palatii, scripsi, post traditum complevi et dedi. Ego Mainfredus, qui et Rolandus, judex et missus domni imperatoris, autenticum hujus exempli vidi et legi, et sic inibi continebatur, sic in istum exemplum extra litteras plus minusve. Ego Bombello, judex, autenticum hujus exempli vidi et legi, et sic inibi continebatur sicut in isto legitur exemplo, extra litteras plus minusve. Ego Petrus, judex, autenticum hujus exempli videns legi et sicut in eo continebatur, ita et in hoc legitur exemplari propter litteras plus minusve. Petrus, judex, autenticum hujus exempli vidi et legi et manibus meis in eo rogatus subscripsi, et sic in eo continebatur sicut in isto legitur exemplo, extra litteram plus minusve. Ego Ardericus, notarius sacri palatii, hoc exemplum ex autentico exemplari, et sic in eo continebatur sic in isto legitur exemplo, extra litteras plus minusve.